Euroopa lühikarvaline  Euroopa lühikarvaliste eellasteks peetakse nuubia ja metsikuid euroopa kasse.  Esimesed kodustatud kassid olid just sellist tõust: oma rahuliku, usaldava ning lastelembese iseloomu tõttu kohanesid nad hästi eluga inimeste juures. Euroopa lühikarvalistel on hästi säilinud jahiinstinkt, hiiri püüavad nad ka siis, kui neil toiduhankimiseks vajandust pole.  Mille poolest siis euroopa lühikarvalised erinevad loendamatust hulgast nii maal kui linnas sööklate, poodide, turgude, suvilate ja laohoonete ümbruskonnas hulkuvatest kassidest? Anatoomiselt ei erine euroopa lühikarvaline tavalisest  kodukassist mitte millegi poolest. Nii mõnigi sagris tuhkatriinu vajab vaid puhtaks pesemist, korralikku sugemist ja kosutavat dieeti - ja siis saada või näitusele.  Euroopa lühikarvaliste tõutunnused  Neil on keskmine suurusega keha, suur pea, lai sirge nina, ümaraotsalised kõrvad, keskmise pikkusega masiivsete käppadega jalad, ümar sabaots,lühike ja tihe läikiv karv. Silmad võivad sõltuvalt karvkatte värvusest olla kas rohelised, kollased, helesinised, meekarva või koguni  erivärvilised (helesinist ja kollast värvi - nagu valgetel kassidel).